Downloaded from YTS.MX
EN NETFLIX-DOKUMENTAR
Official YIFY movies site: YTS.MX
Tidligere styreleder i Renault-Nissan har forlatt Japan og flyktet til Libanon.
…tidligere styreleder i Nissan er på rømmen.
…tidligere styreleder i Nissan, Carlos Ghosn,
hadde vært i husarrest i Japan…
Han kom dit i en instrumentkasse.
130 dager i fengsel.
Isolat.
Lagt i håndjern
og bundet med et tau rundt livet.
Jeg følte meg umenneskeliggjort.
Når noen blir arrestert i Japan, er livet til den personen over.
Det var ham, Carlos Ghosn, som forrådte min tillit.
Han bygde seg inn i et skall, han trodde han var uovervinnelig.
Han gikk fra å være en frelser til å bli en anklaget kriminell.
Han mistet all makt.
Han ble keiseren uten klær.
Hva skjedde? Det er det store spørsmålet. Det som skjedde var penger.
Jeg sa ikke ja til dette.
Jeg ville ikke involvere meg
i en merkelig internasjonal konspirasjon,
spesielt ikke i Japan.
Det var tydelig at jeg ikke ville bli rettferdig behandlet.
Det er enkelt å trekke konklusjonen
at du vil dø i Japan om du ikke kommer deg ut.
Hei.
Hei. Hallo. Velkommen. God morgen.
Jeg er faktisk en skuespiller.
Manuset mitt er basert på intervjuer med Mr. Ghosns assistenter og PR-rådgivere
som han har jobbet med i årevis, og som av ulike grunner
ikke ville delta i dokumentaren.
Men la oss se på fakta først.
Historien startet i 1996 i Paris, da Mr. Ghosn ble hentet inn
for å redde Renault, den franske bilprodusenten.
Renault har hatt et nettotap på 5 248 000 000 franc.
Ifølge Louis Schweitzer
har produsenten røde tall for første gang på ti år.
Tapet er fortsatt et problem.
I 1996 lette jeg etter en stedfortreder i Renault.
TIDLIGERE CEO
Jeg lette også etter en etterfølger.
Så jeg kontaktet Carlos Ghosn,
og han kom til kontoret mitt.
Han var selvsagt ekstremt smart.
TIDLIGERE INNOVASJONSDIREKTØR
Han var veldig direkte, veldig fokusert på saken,
ikke den typen som snakket om været.
Ikke noe småprat, som vi sier på engelsk.
Jeg bestemte meg for ham der og da.
GRAVEJOURNALIST
I det klassiske franske systemet er det mange arvinger.
Det er nevøer, barnebarn,
barn av toppledere og direktører.
Carlos Ghosn var annerledes.
Han kom fra et annet sted, fra en helt annen verden.
Carlos Ghosn var libanesisk.
Han var ikke fransk.
Jeg sa at det er en god idé at du får fransk statsborgerskap,
det er viktig at topplederen i Renault er fransk.
Han ville absolutt ikke
bli en del av det franske etablissementet,
spesielt ikke i det parisiske miljøet.
Jeg tror det kostet ham dyrt senere.
De andre sjefene likte ham ikke, han var ikke i deres sosiale krets.
De traff hverandre i operaen, på fotballkamper og i møter.
Carlos Ghosn gjorde aldri noe av det. Helt fra starten av sto han utenfor.
Navnet vårt på arabisk er Ghossone, men det er vanskelig å uttale på fransk.
CARLOS GHOSNS SØSTER
Du må si G-H-O-S-S-O-N-E
for å si det, men det ble til Ghosn.
Ja. Jeg elsker dette bildet.
Det er veldig ham.
Med munkene.
Veldig alvorlig.
Herregud! Dette er…
Det er lenge siden.
Han var som en tryllekunstner for oss.
Han er den broren du ønsker deg.
Utfordringen med å jobbe for Mr. Ghosn var at standardoppgaven hans var:
"Send meg noe. Jeg sier ifra om det er galt."
Jeg beskriver meg selv…
TIDLIGERE TALEFORFATTER
…som fyren som vasker tigerburet.
Man må vise total respekt, men absolutt ingen frykt.
RENAULTS TEKNOLOGISKE SENTER I FRANKRIKE
En bilprodusent er som en stor klokke med en million bevegelige deler.
Ghosn gikk gjennom del for del.
"Juster det sånn. Juster det slik. Juster…"
Tusenvis av deler.
Han gjorde det ved å analysere hver eneste funksjon
og si: "Fra neste år av har dere tre forpliktelser å møte.
Hvis dere ikke klarer det, knuser jeg ballene deres."
VILVOORDE-FABRIKKEN I BELGIA
Renault skal stenge fabrikken i Vilvoorde i Belgia i juli.
Mer enn 3000 jobber står på spill.
Renault har bestemt seg for å stanse produksjonen
på den belgiske fabrikken.
Mediene kalt ham le cost killer.
Ikke sant? Som om alt dreide seg om
å si opp folk og stenge fabrikker,
men du får ikke vekst ved å kutte vekk.
Le Cost Cutter, den som kutter kostnader, Carlos Ghosn omorganiserte produksjonen.
Ja, 3000 mennesker mistet jobben,
men takket være Mr. Ghosn gikk Renault fra gjeld til profitt på få år.
Over 12,5 milliarder franc.
Utrolig!
Konsernsjefen i Renault, Louis Schweitzer, er ikke spesielt kjent for god humor.
Men i dag har han all grunn til å smile.
Renault hadde gjort en enorm snuoperasjon,
men vi følte at vi var for små, for avhengige av Europa.
Konklusjonen var å etablere en allianse
med en annen bilprodusent,
og denne andre bilprodusenten måtte være asiatisk.
Enten koreansk eller japansk.
27. MARS 1999 TOKYO
Renault og Nissan går sammen om å skape verdens fjerde største bilallianse.
En global partnerskapsavtale ble nettopp signert i Tokyo.
Et partnerskap der Renault skal investere 33 milliarder franc
for å kjøpe en tredjedel av kapitalen.
Jeg satset Renaults fremtid
på suksessen til Renault-Nissan-alliansen.
Jeg har offentlig sagt at jeg ikke ville inngått avtalen
om jeg ikke hadde en mann som Ghosn til å lede selskapet.
Vi var så redde.
"Hva? Japan? Vi har ingenting til felles.
Ikke språket. Vi har ikke… Vi vet ikke hvordan man sier "hei".
Vi vet ingenting.
Er du sikker på at du skal dra til Japan."
Fra begynnelsen sa han: "Hvis jeg ikke lykkes, trekker jeg meg."
Mr. Ghosn kom til totalt kaos.
Nissan klarte ikke å lage nye biler eller produsere populære modeller.
Mr. Ghosn tok ansvaret
for å gjenoppbygge Nissan.
Da Renault investerte…
TIDLIGERE DIREKTØR I NISSAN
…hadde Nissan 20 milliarder dollar i gjeld og var nesten insolvent.
MURAYAMA-FABRIKKEN
Jeg var skeptisk, men positivt innstilt,
men ingen i bilindustrien
trodde dette ville bli en suksess.
Å kalle det en allianse
antyder likhet, men dette var ingen allianse.
Renault var over, og Nissan lå under.
Det var ikke en fusjon, det var ikke et ekteskap.
Renault investerte. De kontrollerte Nissan.
Det var en stor overraskelse at et selskap som Nissan
aksepterte en utenlandsk konsernsjef. Veldig overraskende.
Som økonomijournalist fikk jeg inntrykk av
at Japan ble tatt over av et annet land.
Jeg følte at vi hadde tapt en krig og var nå okkupert.
-Står til? -Konnichiwa.
Det å måtte akseptere en utlending som konsernsjef
var som å tape en krig,
som om vi hadde tapt en økonomisk krig.
Han besøkte fabrikkene i Japan personlig.
Han ville virke vennlig, omsorgsfull og sjenerøs
overfor arbeiderne for å vise
at han ikke var den typen som sparket folk.
Mange utfordringer.
Hver dag og hver uke gjør vi selskapet sterkere.
Suksessen til dette selskapet kommer av deres innsats.
Jeg tenkte:
"Kan denne middelaldrende fyren være så revolusjonerende?"
Det var førsteinntrykket.
Han var kort og skallet, og han brukte daterte briller.
Han virket ikke å ha et forhold til det fasjonable landet Frankrike.
Høsten 1999 presenterte han en plan
om hvordan Nissan skulle bygges opp over tre år.
For å sørge for
at Nissan-planen blir en suksess,
blir vi nødt til å…
…spesielt hvis vi tenker på at Nissan har et sterkt grunnlag for oppgang.
Ghosn var allerede kjent
som en kostnadskutter i arbeidet med Michelin og Renault.
De ansatte i Nissan
fryktet at de ville miste jobben.
Dette betyr en reduksjon på 21 000 ansatte,
eller 14 % av sysselsettingen.
Etter at Ghosn kom,
var hovedjobben min å si opp folk.
NEDSKJÆRING PÅ 21 000
Han hadde instruksjoner og økonomiske krav som måtte oppfylles,
det var umulige å oppnå dette ved å fortsette å jobbe som før.
Stopp nedstengingen!
Stopp Renault-Nissan-konspirasjonen!
Men hvis noen klaget, fikk de sparken.
Spesielt hvis klagene ble sendt til Ghosn.
Fra et PR-perspektiv kan vi si det var litt av en utfordring
å skildre at 21 000 mistet jobben på en positiv måte.
Mr. Ghosn måtte ut på en sjarmoffensiv.
-God morgen. -Alt vel?
-Hyggelig. -Alt vel? Jeg heter Yuko Ando.
Hyggelig.
-Du er tidlig ute. -Ja.
Da jeg møtte Mr. Ghosn for å intervjue ham,
var han sikker på at han ikke ville mislykkes.
Det neste kvarteret er viktig,
ingen er her, han kan jobbe uforstyrret.
Han sjekker e-postene sine.
Han var 100 % sikker på suksess.
Det å feile falt ham ikke inn.
Mine damer og herrer,
jeg vil takke dere for at dere tok dere tid til å være her.
Jeg vil også ønske våre venner fra fransk presse velkommen.
I dag er jeg stolt av å være libanesisk.
Et land som har støttet meg i vanskelige tider.
Jeg var en slags juniorsjef da han først tok over Nissan.
TIDLIGERE KONSERNSJEF
Jeg jobbet for ham og med ham i 19 år.
Han var en god leder, veldig solid og troverdig.
Han var en karismatisk leder.
Personlig sto vi ikke nært.
Men han var en god sjef. En utmerket sjef.
Du er den viktige mannen nå. Teknologi, vibrasjon…
…takk for at dere kom.
-Det er bra. -Bra?
Å bevare Nissans identitet
og holde den atskilt fra Renaults var
en genistrek. Ellers hadde det ikke gått.
Ghosn hadde det klart for seg
at hvis du prøver å få japanerne
til å bruke baskerluer og bære bagetter under armene, ville det ikke fungere.
I japansk kultur er nyttår årets største høytid.
Ghosn gikk glipp av dette første møtet, som inkluderte leverandører.
Han skulle åpne en tønne med sake med en øks og ønske alle til lykke.
Det er kritikkverdig å ikke gjøre det.
Han hadde dratt på ferie.
VELKOMMEN TIL IWAKI-FABRIKKEN!
Han hadde mye karisma.
CARLOS' HUSHOLDERSKE
Alle ble nervøse
og følte ærefrykt når de møtte ham.
Mr. Ghosn var ikke kjekk.
Jeg syns han lignet på Mr. Bean.
Men jeg kunne ikke si det høyt, da ville jeg få trøbbel.
Hvorfor ler du?
Han luktet aldri alkohol, og han røkte selvfølgelig ikke.
Han var alltid seriøs.
Tidlig oppe og tidlig i seng.
Jeg forberedte frokosten på glass dagen før.
Det var havregryn med kokosmelk, maquibærpulver,
og en porsjonspakke med hjernepulver,
de koster rundt 1000 yen per pose.
Jeg blandet alt med en blender til det var tykt og lilla,
det var det han spiste hver morgen.
Han så bra ut i dress, han virket mektig.
Hva skal jeg si om det?
Jeg var ikke sjef for Nissan i 17 år fordi jeg var Carlos Ghosn.
Jeg var der fordi jeg leverte resultater.
Jeg leverte profitt og kontantstrøm. Jeg leverte resultater. Det er grunnen.
Et møte med Ghosn betydde alltid tall.
Han presenterte mange tall og mye data.
Han snakket så fort,
alle bare aksepterte det han sa.
Det er vel en slags
utøvende magi.
Snuoperasjonen ved Nissan var utrolig.
De gikk fra stygge til pene biler.
De gikk fra 2,5 millioner biler til 5,7 millioner biler.
Fra gjeld på 20 milliarder til 15 milliarder i banken.
Muligens kunne ingen andre enn Ghosn ha fått til det.
Folk på Nissan sa at det var en "Ghosn-premium".
Bare det å ha Ghosn som konsernsjef
gjorde selskapet mer verdifullt i investorenes øyne.
Det var Ghosns posisjon i bilindustrien.
Jeg husker at jeg tenkte:
TIDLIGERE KOMMUNIKASJONSSJEF
"Jeg har å gjøre med noen som er berømt og veldig gjenkjennelig."
Tidligere i min karriere
hadde jeg aldri jobbet for noen som var så kjent som Mr. Ghosn.
Alle bilprodusenter har sitt ikon. Ford har Mustang.
GM har Corvette. Aston Martin har DB5.
Nissan hadde GT-R.
Den skulle lansere på Tokyo Motor Show.
Jeg hadde skrevet talen, Simon hadde skrevet pressemeldingen.
Den var morsomt å skrive, for den handlet om lidenskap og produkt.
Fordi Ghosn var et trekkplaster,
sto det 800 journalister rundt scenen.
Det er veldig ubehagelig, varmt og svett. Alle venter.
Jeg var backstage med Mr. Ghosn som sa: "Dette er stort", og det var det.
Bilen kommer brølende inn på scenen.
Han var alltid veldig alvorlig, men han smilte da han gikk ut av bilen.
Følelsene tok nok overhånd.
Og han sa…
Brølet dere hører er Nissans lidenskap for ytelse.
Det dere ser er dens ultimate fysiske uttrykk.
Den helt nye Nissan GT-R.
Det var Ghosn på sitt beste.
Det var hans beste øyeblikk.
Da jeg var student, hadde kjæresten min en GT-R.
Der ja.
Gode minner, hva?
Han ville vise at GT-R-en var som en ulv i fåreklær.
Ja, og juster setet.
NISSANS TESTBANE
Det betydde at bilen var veldig enkel å kjøre.
…nesten 100 km/t.
Han lot meg kjøre den.
Det var 200 km/t!
Så plutselig 60 km/t…
Men det jeg oppdaget
var at Ghosn elsket biler slik smågutter elsker biler.
Han elsket oppmerksomheten i media.
Han var veldig berømt.
Det var en slags Ghosn-mani. Åpenbart.
VI ELSKER DEG
Jeg trodde han var skremmende,
men han virker leken.
Han vinket til og med.
Han var i alle magasiner. Han ble behandlet som en stjerne.
Han var veldig god på scenen.
Med andre ord, han visste hvordan han skapte en fanklubb,
det var ekstremt viktig.
Det Ghosn gjorde var å bygge en fanskare i Nissan,
det sikret hans posisjon som konsernsjef.
Det lignet på det en politiker gjør.
HEIA IWAKI!
Det var da det begynte å dukke opp mangaer
som fortalte historien om ham.
Jeg vet ikke om den leses den veien eller den veien, men…
Ja, det er… Herregud.
Å se broren din i en manga i Japan.
Ansiktet hans passet bra.
Han hadde tykke, svarte øyenbryn. Han var lett å tegne.
Kusinen min var der, hun fortalte meg at de skulle spise på en restaurant.
Hun fortalte hva som skjedde da de gikk inn: "Nayla, det var utrolig.
Alle reiste seg og klappet. Jeg fikk gåsehud, du skulle sett det."
Jeg hadde begynt å grine.
Dette er meg og Mr. Ghosn.
Og her er Mr. Ghosn med staben vår og meg.
Han er så berømt at nesten alle kjenner ham.
Takket være Mr. Ghosn
fikk folk høre om restauranten vår,
vi ble travle.
Han pleide å sitte her.
Hans favorittspyd var
kashiwa, kyllingbryst.
Da han begynte å lykkes, så jeg mangaene og alle disse tingene.
Vi sa: "Herregud, du er som en rakett, en komet,
og du vil alltid overraske oss."
Det han gjorde mellom 1999 og 2007
var helt genialt og uten sidestykke.
Hva enn som har skjedd siden, det kan du ikke ta fra ham.
En revolusjon i bilindustrien. Renault skifter ledere.
Louis Schweitzer overlater roret til Carlos Ghosn, konsernsjef i Nissan.
Jeg er glad for å være tilbake i Frankrike
og å overta som konsernsjef i et selskap som er så innovativt og entusiastisk.
Det vi hadde blitt enige om, Carlos Ghosn og jeg,
var at Carlos skulle bli min etterfølger på Renault.
Vi var også enige om at han skulle slutte som konsernsjef i Nissan.
Han kunne ha delegert.
Han kunne ha valgt en japaner som var kjent med begge kulturene.
Han gjorde ikke det.
Han sa: "Jeg skal ha begge stilingene,
konsernsjef i Renault og i Nissan, samtidig i noen måneder.
Frem til jeg finner en etterfølger."
Selvsagt trodde jeg på ham.
Jeg var dum som trodde på ham.
Han ville beholde kontrollen over Nissan.
Det var en kritisk feil, slik jeg ser det,
for alliansen, Nissan, Renault og ham selv.
Han betalte dyrt for det til slutt.
Vi jobbet bokstavelig talt på farten.
Vi dro til Thailand. Vi var der et par dager.
Vi dro til Nilens elvebredder i Egypt.
Så dro vi til Europa og et annet sted.
Vi var konstant på farten.
Det var vrient å holde tritt.
Jeg møtte ham én gang i måneden på hans globale runde.
Han tilbrakte kun én uke i måneden i Japan.
Resten var enten i Frankrike eller i USA.
Å lede to globale selskaper samtidig som konsernsjef
er det kun Carlos Ghosn har gjort.
Men ingen klarte å få ham til å forstå
at det ikke var mulig å drive to selskaper av den størrelsen
10 000 km fra hverandre,
tilbringe hele livet på fly og å bli revet mellom de to.
På den måten kan du ikke forstå regionen, folket,
lede teamene og forstå hva som egentlig foregår.
Han begynte å miste grepet.
Totalt sett skal vi lansere 26 biler innen planens tidsramme.
Øke salget med 800 000 biler i 2009 sammenlignet med 2006.
Vi skal doble volumveksten på halve tiden.
Hans største mål var å skape profitt
og distribuere det til aksjonærene.
Når det gjelder hans behandling av ansatte,
bruke talentfulle og fjerne de ubrukelige,
det skilte seg dramatisk
fra lederstilen i Japan på den tiden.
Jeg tror at Ghosns nærhet til troppene, som vi kaller dem,
var virkelig elendig.
RENAULT TEKNOLOGISKE SENTER I FRANKRIKE
Over natten bestemte Carlos Ghosn seg
for at de måtte redusere kostnadene med 30 % i det teknologiske senteret.
De måtte skrive under på dette med blod, vel, selvsagt ikke,
men de måtte love å legge hjerte og sjel i det.
VELKOMMEN TIL TECHNOCENTRE
Tidlig i 2006 jobbet mannen min minst tolv timer om dagen.
Det inkluderte også helger.
De siste to månedene jobbet han mer enn 90 timer i uka.
Jevnlig ble det mer enn 100 timer.
Det var latterlig.
Tidlig på ettermiddagen fikk jeg en telefon fra politiet.
Jeg trodde først han hadde vært i en bilulykke.
Men det var ikke tilfelle.
Mannen min begikk selvmord ved å hoppe fra en gangbro.
To andre personer hadde allerede hoppet fra samme sted før ham.
En av dem døde,
den andre ble alvorlig skadet, og endte opp i rullestol, paralysert.
Det var tre selvmord på fire måneder. Det var da pressen ble interessert.
Er Renault-staben rammet av en kollektiv sykdom?
Spørsmålet må stilles igjen etter at en ansatt begikk selvmord.
Han gikk ned nesten åtte kg på seks uker.
Han gråt hver kveld. Han jobbet kvelder og helger.
Han visste ikke lenger hvor han var.
Han sa han ikke ville bli tilgitt, at ingen feil ville bli tilgitt.
Renault vil ikke bli tilgitt.
Jeg jobbet på Technocentre da.
Det var noe vi aldri hadde opplevd før.
Det var et slags tap av mening, av sjel,
og folk var så desperate at de tok sitt eget liv.
Vi trodde ikke det kunne skje på Renault.
Så jeg skrev til Carlos Ghosn.
Han ville kanskje svare hvis jeg sendte det direkte til ham.
Han svarte meg ikke.
Det er normalt.
Jeg vet ikke om han alene var ansvarlig.
Men han er ansvarlig for presset han la på selskapet,
han oppmuntret den formen for ledelse.
Bilprodusenten Renault er skyldig i grov uaktsomhet.
Grov uaktsomhet.
Grov uaktsomhet i selvmord…
…retten fastslår at bilprodusenten "burde ha vært klar over faren".
Selskapet tar ikke lett på denne tragedien.
Dette påvirker alle,
og det vil få konsekvenser når det gjelder ledelse og oppmerksomhet…
Det jeg innser når jeg snakker med deg,
det gjør ikke like vondt, men jeg er like sint ennå.
Jeg er fortsatt rasende. Jeg er… Raseriet er der fortsatt.
Smerten er noe lindret, ikke raseriet.
NISSANS HOVEDKVARTER I TOKYO
I Japan har det siden 2010 vært obligatorisk å være åpen om lønn
hvis du tjener mer enn 100 millioner yen.
Og det var da vi innså at Carlos Ghosn
tjente sju ganger mer enn Toyotas konsernsjef.
Vel, for en som meg…
Da jeg så den publiserte inntekten til Carlos Ghosn,
syntes jeg det var absurd høyt.
Det var utenfor vår fatteevne.
Han mente han ikke fikk betalt nok.
På dette tidspunktet hadde Mr. Ghosn
begynt å miste sine superkrefter.
Da det ble kunngjort at Mr. Ghosn fikk betalt 8 millioner euro av Nissan,
begynte man å stille spørsmål i Frankrike.
Altså, ja, sant nok,
han fikk 1,2 millioner euro av Renault, av en eller annen grunn
mente folk at en lønn på 9,2 millioner euro var i overkant.
Ford sa, altså, grunnleggeren av Ford sa: "For å sikre god stemning i mitt selskap,
burde ikke jeg tjene mer enn arbeiderlønnen ganger 20."
Hva syns du om den kommentaren?
Først sa du: "Ford sa det", men Ford bruker ikke denne regelen.
Konsernsjefen i Ford er for tiden den best betalte i bransjen.
Han tjener tre ganger så mye som meg. Bare så du vet det.
Jeg har aldri sett ham bruke mye penger.
Han var ganske konservativ og tok vare på tingene sine.
Når det gjelder skjortene,
han brukte dem frem til skjortene
gulnet på kragen og under armene.
Og denne knappen her.
Han gikk opp i vekt, kragen ble litt stram,
da ba han meg
justere dem alle med én centimeter.
Han verdsatte og tok vare på pengene sine.
Han var flink til å ta vare på ting.
Han begynte å endre på utseendet.
Det ble sagt at han hadde sko med tykkere såler for å virke høyere.
Han tok åpenbart en hårtransplantasjon.
Vi har oppnådd en markedsandel på 5 %, som var første steg.
Å, håret hans…
Jeg antar at han har mer hår sammenlignet med tidligere.
Jeg vet ikke om han ble høyere, men han har definitivt mer hår nå.
Han kvittet seg med brillene med Lasik,
en laseroperasjon for nærsynthet.
Han hadde en midtlivskrise.
Han skilte seg fra sin første kone.
Ungene hans reiste vekk for å gå på universitetet.
Dressene hadde bedre kvalitet.
Han begynte å bry seg om utseende,
han begynte å virke mer arrogant.
En analytiker sa at beregnet verdi på en av hans timer
var mellom 150 000 og 250 000 dollar.
Det viktige for meg var å ikke kaste bort tiden hans.
-Ikke noe problem. Må jeg signere noe? -Ja.
Jeg hadde jobbet i Nissan i nesten sju år…
TIDLIGERE RÅDGIVER
…jeg ble tilbudt jobb på hovedkontoret i Japan.
Jeg var ganske nervøs, det var mitt første styremøte.
Ville ikke være sen.
Jeg ville ikke ha en lekk fyllepenn.
Det var imponerende, alle var der i god tid.
Han kom inn, satte seg, og du vet…
10:30, ok.
Møtet startet på sekundet.
Hvem begynner i dag?
Jeg.
-Skal jeg begynne? -Ja. Sett i gang.
Lederne rundt ham slukte hvert ord,
de var som en liten fanklubb.
De gjorde alt for ham, de prøvde å gjøre alt for ham,
for å glede ham.
Jeg vil ikke si at Carlos Ghosn var keiseren.
Kanskje han trodde han var Gud, men ingen fikk lov til å trosse ham.
Det var som om føttene hans ikke lenger berørte bakken.
Han var som skutt ut i stratosfæren.
Han var omringet av folk som bare sa at han var fantastisk,
han ble virkelighetsfjern.
Det bidro til paranoiaen hans og frykten for konspirasjoner mot ham.
Plutselig sier påtalemyndigheten en noen ledere hos Nissan:
"Denne fyren er en kald, grådig diktator."
Det var det de sa. "Kald, grådig diktator."
I september 2010
mottok noen ledere i Renault et brev
TIDLIGERE COO
som sa at vi hadde folk på høyt nivå
som ga informasjon til et kinesisk selskap,
og det var…
De ble anklaget for å ha solgt informasjon
til spioner i Kina.
Carlos Ghosn hadde en veldig sterk reaksjon:
"Myndighetene vil lekke dette. Da får vi problemer i Kina,
Nissan er store i Kina."
Jeg sa: "Vi går ikke til myndighetene. Vi må få dem til å snakke."
Jeg organiserte et lite team som skulle intervjue disse tre personene.
Jeg kjenner dem godt, én av dem kjente jeg veldig godt.
Ja? Hallo.
Hallo, Patrick.
-Hvordan har du det? -Bra.
Fordi vi var gode venner, kunne jeg kanskje få ham til å snakke.
Jeg treffer deg i dag
fordi vi har funnet ut at du har gjort noe alvorlig.
Hva?
Vi snakker om industriell spionasje.
Jeg er forferdet over at du har gjort noe slikt.
Beklager, jeg kan ikke være helt våken. Jeg forstår ikke.
Jeg hadde det møtet med ham,
han sa: "Hva er det du sier? Jeg har ikke noe med sånt å gjøre."
Så jeg sa: "Men jeg mottok et papir
som viser at du har mottatt penger på en bankkonto i Sveits."
Han sa: "Løgn."
For å være ærlig, noen av medhjelperne dine
blir intervjuet på kontorer i nærheten mens vi snakker.
De er mistenkt for samme lovbrudd.
-Du står i sentrum av en strategi… -Men det er…
-Du har gjort noe dumt. -Jeg har ikke gjort noe.
Det var dumt, og det var en feil.
Du vet mer om dette enn meg, Michel.
Jeg vet ingenting.
Jeg vet ikke hva du snakker om.
Jeg forstår ingenting.
Det betyr at karrieren din, familien din, alt er over.
Når du forlater dette rommet, forlater du også Renault, Michel.
Jeg ville ikke havne i trøbbel for noe jeg ikke har gjort.
Du vet hva du har gjort.
Det var vår første dag på kontoret etter ferien.
Vi gikk rundt på kontorene for å ønske alle et godt nytt år.
Så hørte vi et rykte om at tre personer hadde fått sparken.
Vi ble fortalt at vi ikke kunne snakke med dem
hvis de ringte oss.
Hvor er vi nå? Er dette Stalins Sovjet?
Tre Renault-ledere på høyt nivå mistenkes for industrispionasje.
Tre personer har fått sparken
for å avsløre strategisk informasjon om elbiler.
En pinlig skandale for ledelsen.
Jeg ble kastet ut av selskapet.
Renault har kommet med alvorlige anklager som jeg sterkt benekter.
Jeg har ikke rørt penger. Jeg har ingen kontoer i utlandet.
Jeg har vært ærlig. Etterforskningen er nå i lovens hender.
Alt blir verre fordi Carlos Ghosn går på TV.
Vår gjest er Carlos Ghosn.
-God aften. Takk for at du kom. -God aften.
Det er mange spørsmål rundt denne saken.
Rådgiverne sa: "Ikke snakk om bevis. Vær forsiktig."
Hadde du formelle bevis på deres skyld?
Vi vet det med sikkerhet. Ellers hadde vi ikke vært her.
Det du må å vite…
Alle spurte: "Hvor er bevisene?"
Jeg visste at det var tull.
Ingenting av det var sant.
Men vi har ikke bevis.
Vi har bare dette papiret
som var laget av en fyr i Renault
som er en skurk.
De anklagede ansatte var ikke spioner, de var ofre for utpressing.
Bankkontoene var fiktive.
Ja eller nei, var det industriell spionasje hos Renault?
Ledelsen begynner å vise tvil.
Vi var så flaue.
Alle lo av Renault, spesielt av Carlos Ghosn.
En måned senere,
jeg husker ikke helt rekkefølgen, var han tilbake på TV.
-God kveld. -God kveld.
I januar hevdet du at du var sikker
og hadde flere bevis på spionasje.
Det er nå tydelig at du tok feil. Hva er konklusjonen din i kveld?
Jeg tok feil. Vi tok feil.
Ifølge aktors konklusjon
har vi nok blitt lurt.
Sarkozy ber enten nummer én eller nummer to om å trekke seg.
Sarkozy var president på den tiden.
Så jeg var ferdig.
Jeg måtte gå.
Jeg måtte slutte for å beskytte Carlos Ghosn.
Det er et fransk uttrykk: "Fisken råtner fra hodet og ned."
Vi trodde det hadde klikket for ledelsen.
Det var begynnelsen på slutten for Carlos Ghosn
og alliansen, vil jeg si.
VERSAILLES-SLOTTET
Det mest symbolske i denne triste historien
er det han gjorde i Versailles.
Offisielt var det for å feire at Renault-Nissan alliansen var 15 år.
Men han holdt festen på sin 60-årsdag.
Fakta var at Versailles-slottet ikke var tilgjengelig noen andre dager.
Det var bare…
Det var en tilfeldighet at denne feiringen ble holdt
samme dag som 60-årsdagen hans. Det var ikke planlagt.
Han hadde ikke bursdagskake eller noe.
Ingen sang gratulerer med dagen.
Men det var en Michelin-kokk der, det var veldig kult.
Vet du hva den bursdagen kostet? Den kostet 630 000 euro.
Han betalte med Renault-Nissan-penger.
La oss gå på diskotek.
Tusen takk.
Mine damer og herrer, kjære venner, god kveld og velkommen.
På dette tidspunktet inviterer du de som har bidratt til alliansen,
ikke dine egne venner,
VIP-er og kjendiser, som Cherie Blair.
Og ja, han inviterte venner og familie,
men bare 95 kom ut av de…
Det må ha vært minst 150 mennesker totalt,
og det var minst tre som jobbet for alliansen der.
Selvfølgelig ble Louis Schweitzer invitert til jubileet.
Nei. Jeg ble ikke invitert til jubileet for Renault-Nissan-alliansen.
Det var for mye. Det var upassende, for å si det mildt.
Min første reaksjon var: "Er han en idiot?"
Jeg kunne ikke tro det.
Fra styrenivå og ned kjøpte vi vårt eget papir.
Ghosn hadde på en genial måte fått sparsommelighet inn i selskapet…
TIDLIGERE COO
…men det stemte ikke overens med det folk så,
denne kløften mellom de ansattes sparsommelige oppførsel
og den tilsynelatende overfloden Ghosns livsstil bestod av.
Versailles-festene,
billetter til VM i fotball osv.
Det private flyet.
Denne mangelen på å skille mellom arbeid og fritid.
Fra Nissans synspunkt
var det åpenbart at han brukte mindre tid og energi
på Nissan enn tidligere.
Et viktig poeng er
at hans ledelse av Nissan fremstod som mindre glansfull.
HOVEDKONTORET I TOKYO
For å la meg fortsette å fokusere på Nissan
og å opprettholde Nissans fremdrift,
har jeg fremmet et forslag til styret, som de har godtatt.
Hiroto Saikawa forfremmes til konsernsjef.
Saikawa ble konsernsjef da Ghosn ble styreleder.
Men Ghosn var ikke bare styreleder. Han kontrollerte fortsatt selskapet.
ADVOKAT
Jeg fattet interesse for Renault
på grunn av konsernsjefens oppførsel.
Du har å gjøre med noen som ser ut til å kutte kostnader,
en som reduserer driftskostnadene,
men som samtidig går bak ryggen på Renault og Nissans aksjonerer
og legger penger til side i utlandet.
Slik jeg forstår det…
…en plan… Jeg må være forsiktig.
-Ja. -Jeg må være veldig forsiktig.
Min forståelse er at det ble opprettet visse selskaper,
formålet med disse selskapene var å investere i nye prosjekter
slik at Nissan skulle ha fordeler i visse industrier.
Mange bilprodusenter gjør det nå.
Det handler om å investere i nye innovative bedrifter,
litt mer risikable virksomheter.
Mye penger ble investert på den måten.
Men i stedet for at fondet ble brukt til teknologiutvikling,
hadde man en rekke direktører som byttet på ansvaret.
Pengene ble brukt på andre ting.
Jeg var en av de direktørene.
Da det ble opprettet,
ble fondet forvaltet i Amsterdam.
Men jeg tror det antydes en bevisst mørklegging av…
…andre hensikter.
Man gjør ting veldig komplisert så ingen forstår hva som foregår.
Man flytter folk rundt og gjør noe helt annet.
Han fikk på plass
noen ordninger
som gjorde det mulig for ham å underslå store summer
for å kjøpe villaer, kjøpe en yacht
og for å kjøpe smykker.
Angivelig var det slik
at noen av pengene ble brukt til å kjøpe hus og andre ting.
-Men jeg vet ikke noe om det. -Hvor stort var fondet?
-Det husker jeg ikke. -Ikke?
Men det var ikke et lite fond.
-Det er ikke titusener. Det er… -Nei, det er millioner.
Vi kan anslå verdien av eiendommene som ble kjøpt i utlandet
av Mr. Ghosn, under dekke av andre foretak,
summen av dette er betydelig.
Han var som en magiker,
han hadde så mye penger å jobbe med.
Han var en mester på å skape et system
som gjorde det mulig for ham å gjøre som han ville.
Hvilke forhold la til rette for
at disse ugjerningene ikke ble oppdaget
før det ble så alvorlig?
Godt spørsmål.
Jeg var ikke klar over det, mange var ikke klar over det.
Og vi må innrømme at disse ugjerningene ble gjort
uten at de ble oppdaget.
Jeg hater å si dette,
men slik jeg ser det,
lederne i Nissan gjorde seg avhengige av Mr. Ghosn.
De var altfor avhengige av ham.
Ingen kritiserte ham, han fikk gjøre som han ville.
Husene tilhører Nissan. De sier:
"Herregud! Du har gjort dette i hemmelighet!" I hemmelighet?
La meg vise dokumentene.
Dette er signert av direktørene i Nissan, Greg Kelly og Hiroto Saikawa.
"Bruk av eiendom, boliger. Rio de Janeiro, Brasil, Beirut, Libanon."
Så da jeg hørte at alle var overrasket,
at vi gjorde det i skjul, sa jeg: "Herregud!"
Men faktum er at…
Jeg stolte på Mr. Ghosn, jeg stolte på teamet hans, og…
Du vet at…
Det er ikke min agenda å mistenke folk.
Jeg skulle bidra i etterforskningen av Ghosns påståtte forseelser.
Etter hvert ser vi at visse ledere
har vært involvert i deler av forseelsen.
I løpet av etterforskningen
ser vi at lag etter lag kommer til syne.
Det jeg gjør er å forklare dette
til lederen for revisjonskomiteen, jeg ble en varsler, for å si det sånn.
Hvis styret sier: "La det ligge, Rav. Vi har kontroll.
Takk, vi har vurdert bekymringene dine. Du trenger ikke å gjøre mer."
Flott. Alt er vel og bra. Jeg har gjort min jobb. De har gjort sin.
Men det skjer ikke. Det ble skummelt stille.
I løpet av tre dager ble jeg fjernet fra Ghosn-etterforskningen.
Etter åtte år i Japan måtte jeg dra hjem.
Ja, jeg mistet jobben.
Da tenker du, er det tønna som er råtten?
Hvis det er tønna som er råtten…
…da er det over, sant?
Mr. Ghosn ble bedt om å bli i noen år til for å ta alliansen til neste steg.
De fleste ville kalt dette en fusjon,
men Mr. Ghosn og hans kommunikasjonsteam var forsiktige med å ikke bruke det ordet.
Det er nok en av grunnene til at jeg er i denne situasjonen,
jeg takket ja til tilbudet
om å fortsette å integrere selskapene, konvergere de to selskapene.
Men fra Nissans perspektiv
konkluderte de med at de ikke ville tjene noe
på å slå seg sammen med Renault.
Jeg sa tydelig flere ganger at jeg var imot fusjonen.
Jeg støtter alliansen, men ikke en fusjon.
Det var min posisjon.
Dessverre manglet det tillit.
Og noen av våre japanske venner
mente at den eneste måten de ble kvitt Renaults innflytelse på,
var å bli kvitt meg.
Carlos Ghosn er som en prostataundersøkelse for japanerne.
De vet det er sunt, de vet det er nødvendig,
men det er fordømt ydmykende
at noen stikker hånden opp i rumpen din.
Til syvende og sist vil de reagere
ganske kraftig på det.
Han klarte seg i 19 år før de reagerte.
Men jøye meg, som de reagerte!
TOKYO FLYPLASS
En innflytelsesrik forretningsmann
har blitt arrestert i Tokyo, mistenkt for underslag.
Carlos Ghosn, styreleder i Nissan, Japan…
Konsernsjefen for Renault-Nissan, Carlos Ghosn, ble arrestert i Japan i dag.
Nissan sier de har etterforsket Ghosn i flere måneder.
Han anklages for å bruke firmaets penger til privat bruk.
Jeg kom ut av flyet. Jeg ble ført inn i en bil.
Jeg kom til passkontrollen. Det var et visumproblem.
Jeg fikk ikke bruke telefonen, så ble jeg arrestert.
Jeg forstod ingenting.
Jeg tenkte: "Endelig er han arrestert."
Kan jeg ringe til Nissan så de sender en advokat?
Men jeg visste ikke at de sto bak det.
Det var iscenesatt i forkant av aktor og selskapet.
Det utrolige er at japansk TV hadde blitt informert
om at han skulle bli arrestert, og de ventet på ham.
Aksjene i Nissan og Renault stuper.
Jeg deltok i et stort seminar. Klokken ti var det kaffepause.
Jeg åpner telefonen. Jøss!
Bedragersk oppførsel…
Det var tydelig at noen ville ha ham i fengsel.
Det begynte med en intern etterforskning
etter en varsling.
Carlos Ghosns øverste leder, Greg Kelly, er også arrestert.
Fem timer etter at jeg ble arrestert satt jeg i en liten celle i Kosuge.
Når du blir arrestert i Japan, har du store problemer.
Du antas å være skyldig i mange henseender.
Hvordan kan jeg si det? Når jeg snakker om det. Det gjør vondt.
Du stivner.
Jeg var sikker på at det var en feil,
neste dag ville han være ute, for hva kan skje?
Jeg har blitt fortalt at dette er lovlig. Hvordan kan dette være lovlig?
Jeg kjørte japanske artikler gjennom Google Oversetter
for å prøve å forstå hva som skjedde.
Vi begynte å forstå noe
da vi så Hiroto Saikawas pressekonferanse.
Det var da vi innså at noe utrolig foregikk.
Det var som Game of Thrones, Nissan-versjonen.
Det var helt sprøtt.
Vi er rasende, og for meg personlig…
Jeg er veldig skuffet.
Problemet er at én person har så mye makt.
Det er den mørke siden av Ghosn-epoken, som varte i mange år.
Enkelte sa at jeg, Saikawa, forrådte Carlos Ghosn,
men det gjorde jeg ikke.
Det var han som forrådte min tillit.
Dette er det jeg vil si.
Jeg sa ikke ja til dette.
Jeg sa ja til å være advokat for en bilprodusent.
Jeg ville ikke involvere meg
i en merkelig, internasjonal konspirasjon
eller ugjerninger, spesielt ikke i Japan.
KOSUGE FENGSEL
Av de som blir siktet
for en forbrytelse i Japan
blir 99 % funnet skyldige.
Legitimiteten til et rettssystem burde ikke hvile på domfellelsesraten,
men i stedet på en tillit til at de alltid vil til bunns i sannheten
og avgi rettferdige kjennelser.
Hvis noen blir arrestert i Japan…
…er livet til den personen over.
Hundre og tretti dager i fengsel, i isolat,
i en liten celle uten vindu,
dusjing to ganger i uka. Jeg ba om flere. De sa nei.
Avhørt dag og natt.
Om morgenen, ettermiddagen eller natten,
opptil åtte timer uten advokat til stede.
Så jeg følte at det ikke var noen interesse for å finne sannheten.
TRE MÅNEDER SENERE, KOSUGE FENGSEL
Jeg møtte ham for første gang den 14. februar 2019.
Det var valentinsdagen.
Da hadde han sittet i varetekt i tre måneder.
Mr. Ghosn ble avhørt hver dag etter at han ble arrestert.
Avhørene er ikke slike samtaler
en har over te og kake.
"Det blir verre for deg om du ikke tilstår",
sa aktor gjentatte ganger.
"Hvis du ikke tilstår, går vi ikke bare etter deg,
men også familien din."
Advokater i Japan refererer ofte til denne ordningen
som "gisseljus".
Det er en verden der tiden går bakover.
I Alice i Eventyrland har vi Den hvite dronningen.
I hennes verden går tiden bakover.
Sånn holdes en rettssak i Japan.
Straffen kommer først. Så kommer rettssaken.
Så blir de dømt helt til slutt. Tiden går virkelig baklengs.
Jeg var et gissel i et land
jeg hadde tjent i 17 år.
Ja. Det er én ting å være under angrep,
fordi ingen vil ha deg i den jobben lenger,
det er noe annet å fengsle deg.
Altså, det er på et helt annet nivå,
med mindre du fortjener det.
Ja.
Han sendte beskjed med ambassadørene:
"Ikke snakk med noen.
Ikke gå noe sted og vær forsiktig på telefonen."
Vi var ganske redde. Jeg sa til kusinen min: "Kom igjen.
La oss finne noen. Få ham ut av det. Det er den eneste løsningen."
>>HØYPROFILERT SUBJEKT FENGSLET I TOKYO//
>>EXITSTRATEGI NØDVENDIG ASAP//
Etter mange forhandlinger med retten,
ble han løslatt mot en milliard yen i kausjon.
Vi forhandlet med fengselet for å få ham ut bakdøren.
Men av en eller annen grunn godtok ikke fengselet det.
Vi kledde opp Mr. Carlos Ghosn i japanske arbeidsklær.
Så plasserte vi ham i en varebil.
Hans forkledning var så ynkelig.
Det faktum at han var forkledd var et synlig bevis
på at han ikke sto på rettsapparatets side,
det gjorde meg veldig trist.
Du får nesten aldri sjansen
til å jage etter en utlending, aldeles ikke noen så berømt som Ghosn.
Jeg drømte aldri om noe sånt. Etter at han ble løslatt mot kausjon,
var jobben min som tabloidjournalist å følge etter ham hele tiden.
Det var kaos på den tiden.
Det var mye media rundt ham.
Vi fulgte ham i et helt år,
men vi så ham aldri kjøre en Nissan.
>>PF CHARTRET//
>>FLY OVER KINA FOR Å UNNGÅ Å BLI AVSKÅRET
EXIT ETTER JUL/SUBWOOFER BOKS/ LUFTHULL VIKTIG
Han visste at han ble overvåket.
Det ble installert et kamera
ved inngangen til huset hans.
Alle som besøkte ham, tidspunktene han forlot huset,
alt ble filmet.
>>MT/ST/RG REISEPLAN
>>ANKOMST KIA 29/12 @ 22:00//
>>INN OG UT 24 TIMER//
>>BEKREFT SUBJEKTETS VEKT 75 KG//
>>TANGO MIKE
Mesterhjernen bak flukten var Michael Taylor,
en tidligere amerikansk spesialsoldat
som må ha organisert tidligere soldater og privat sikkerhetspersonell
for å hjelpe ham med denne forseggjorte fluktplanen.
Han planla nok allerede flukten
da han ble løslatt mot kausjon.
Det tror jeg.
Jeg hørte at når han møtte noen,
møtte han dem vanligvis på Grand Hyatt.
Noen ganger tok han bil, og noen ganger gikk han.
Det er ikke en overdrivelse å si at han gikk ut hver dag.
Bildene og videoene begynte å se like ut.
Han ville at etterforskerne og vaktene
skulle tro at Grand Hyatt var en del av hans rutine,
at han ikke dro dit av en spesiell grunn.
Jeg antar at han visste
hvor alle kameraene var plassert.
På den tiden fikk han ikke lov
til å kommunisere med folk som var involvert i saken.
I henhold til kausjonsbetingelsene
kunne ikke Carlos Ghosn
møte, snakke med eller sende brev til kona Carol.
Den betingelsen ble lagt til.
Jeg syntes det var vanskelig å informere ham
om denne betingelsen.
Mr. Ghosn, vil du si noe til de som støtter deg?
Vi ber presidenten legge press på den japanske regjeringen,
menneskerettighetene og retten til et forsvar må respekteres,
eller å la ham stå for retten i Frankrike.
-Vil du ha rettssaken her? -Ja.
Vi ser at han ikke får en rettferdig rettssak i Japan.
Vi ba om det flere ganger, men det ble aldri satt en dato for saken.
Ghosn lurte på hvor lenge han måtte være i Japan.
Han spurte når rettssaken skulle være
og om han ville få
en rettferdig rettssak.
Han spurte ofte om dette.
Det var tydelig at jeg ikke ville bli behandlet rettferdig.
Man forstår at man kommer til å dø i Japan.
VI ER ALLE CARLOS GHOSN
Etter arrestasjonen dukket det opp plakater som støttet Ghosn i Beirut.
Man kan ikke forstå Carlos Ghosn,
det som driver ham, ønsket om å lykkes,
dette ønsket om å vinne og vise at han er best,
uten å forstå smerten i barndommen.
Vi fant en artikkel om pater Boulos Massaad,
som ble funnet død en kveld i april 1960.
Han ble skutt to ganger.
Og nær åstedet
ble en Peugeot tilhørende Carlos Ghosns far sett.
Slik vi har forstått det
ble presten, Boulos Massaad, brukt av George Ghosn
for å smugle diamanter fra Afrika.
Han ble dømt til døden.
På midten av 70-tallet hadde borgerkrigen brutt ut i Libanon.
Han rømte fra fengselet og fant tilflukt i Brasil.
Tenk deg å tilbringe barndommen din med faren din i fengsel anklaget for drap,
til og med dømt til døden for å ha drept en prest,
det var veldig vanskelig.
Carlos Ghosn skapte sin egen legende.
Historien om et liv som ikke akkurat var det han levde.
Så han følte nok dette behovet
for å vise alle han vokste opp med:
"Se hvor vellykket jeg har blitt på tross av bakgrunnen min,
til tross for min fars historie. Jeg har oppnådd store ting."
Jeg så ham for siste gang den 26.
Han kom bort til meg og sa:
"Keiko, jeg skal betale deg."
Jeg ble overrasket, han måtte ikke betale meg ennå.
Men han ba om kvitteringene mine
og betalte meg.
Han ba meg velge hvilken vin jeg ville ha,
og han ga meg to flasker.
Han ba om å få ta et bilde med meg.
Han hadde aldri spurt før, det gjorde meg glad.
Han ga meg en klem.
Han er vanligvis ikke den typen som gir klemmer.
Jeg tror han ga meg en klem
fordi han skulle flykte.
Han visste han ikke så meg igjen,
så han ga meg gaven, klemmen, og tok til og med et bilde med meg.
Det gjorde meg glad.
29. DESEMBER 2019
Den 29. fløy Michael Taylor
med et privatfly fra Dubai til Kansai internasjonale flyplass.
Japanere er veldig organiserte.
Det gjør dem forutsigbare. Forutsigbarhet er en svakhet.
Carlos Ghosn forlot huset sitt klokken 14:30 den 29.
Jeg forlot huset i vanlige klær.
Om noen så meg på gata, ville de gjenkjenne meg.
Ghosn ankom Grand Hyatt.
Da jeg forlot hotellet, hadde jeg andre klær på.
Han møtte sine medskyldige på hotellet.
Jeg dro fra hotellet for å dra til flyplassen,
det betyr at man må ta taxi og tog.
Du er på toget i to til tre timer, omgitt av folk.
Du må være anonym.
Jeg kunne ikke vise ansiktet mitt på flyplassen.
De tok en taxi til fra Shin-Osaka.
Derfra dro de til hotellet, Michael Taylor hadde booket et rom,
hotellet ligger ved Kansai internasjonale flyplass.
STARGATE HOTEL, OSAKA FLYPLASS
Jeg måtte komme meg usett på flyet.
Hvordan gjør man det? Innsjekkingsbagasjen.
På tide å dra hjem.
Fra det tidspunktet dukker ikke Carlos Ghosn opp på noen sikkerhetsbilder.
Du kan si at han forsvant.
De forlot hotellet rundt klokken 22.
21:57 for å være presis.
Utfordringen var å komme seg på flyet uten å at boksen ble gjennomlyst.
Vi mente at Osaka var rett flyplass.
Og det måtte gjøres på slutten av året.
Hvorfor? Fordi folk drar på ferie da.
Så faste ansatte er borte, og de erstattes av midlertidig ansatte.
Vikarer er ikke like innsatte i prosedyrene.
Det måtte fem personer til for å løfte den store boksen.
En av de ansatte spøkte:
"Kanskje det er en vakker, ung kvinne i boksen."
Mr. Taylor fortalte meg
at de var fiolinister.
Men jeg følte at det var litt rart.
De hadde med seg en gitarkasse, ikke en fiolinkasse.
Sikkerhetskontrollen var det kritiske punktet.
Det var da sannsynligheten var høyest for å bli oppdaget.
Det var viktig at boksen ikke ble gjennomlyst.
Når du er på et punkt i livet hvor alt står på spill,
må man være fullstendig konsentrert.
Du må vite hvordan du reagerer hvis noe skjer.
Du lever intenst i øyeblikket.
Så kanskje vi bare skal… Nei! Det er et ømtålig musikkinstrument.
Det kan ikke gjennomlyses. Forstår du? Det er akustisk perfekt.
Vi har et par forestillinger, vi må ha det med på turné.
Vi kan ikke åpne eller løfte boksen. Dette er…
De 30 minuttene jeg ventet i boksen på at flyet skulle ta av,
var den lengste ventetiden jeg har opplevd.
Det var dristig, men det gikk.
Den avsatte Renault-Nissan-sjefen, Carlos Ghosn, flyktet fra Tokyo.
Han flyktet fra Japan, hvor han har ventet på rettssaken.
Den overraskende utviklingen…
Vi får siste nytt om den tidligere Nissan-sjefen
som på en eller annen måte flyktet fra Japan…
Takk Gud for at det funket.
Det er som om energien kom tilbake.
Det er som å få et elektrosjokk, nervene våkner til liv igjen.
Jeg sa til mannen min: "Herregud! Han er i Libanon!"
Det er over. Marerittet er over."
Forhåpentligvis.
Jeg var glad på hans vegne.
Han fikk endelig se familien sin.
Jeg var virkelig glad på hans vegne. Jeg gråt gledestårer for ham.
Men samtidig var jeg trist.
Men jeg tror det var gledestårer.
Tidligere Nissan-styreleder, Carlos Ghosn, er i Libanon,
han har kommet med en uttalelse:
"Jeg er i Libanon og vil ikke holdes som gissel
av et rigget japansk rettssystem,
der man antar skyld…"
"…voldsom diskriminering menneskerettigheter nektes."
I dag er en veldig viktig dag for meg.
En jeg har gledet meg til hver dag…
…siden marerittet begynte.
Faktum er at Mr. Ghosn rømte før rettssaken fant sted.
Så inntil videre vet ingen sikkert om han gjorde noe ulovlig.
Jeg vurderte at bevisene ikke var sterke nok for å få ham dømt.
Hvis han virkelig var uskyldig, hvorfor måtte han gå så langt
som å flykte i en svart boks?
Jeg er veldig skuffet.
Nå er han i en fastlåst situasjon.
Han har mistet all sin makt, mistet alt han elsket.
Han har blitt keiseren uten klær.
INTERPOL UTSTEDTE EN ARRESTORDRE PÅ GHOSN ETTER FLUKTEN.
JAPAN OG FRANKRIKE UTSTEDTE ARRESTORDRER
SOM EN DEL AV ETTERFORSKNINGENE AV ØKONOMISK KRIMINALITET,
HVITVASKING OG KORRUPSJON.
Jeg kan oppholde meg lenge i Libanon,
men jeg kommer ikke til å akseptere denne situasjonen slik den er.
Jeg skal kjempe, jeg må renvaske navnet mitt.
Dette er ekstremt viktig for meg.
Jeg kan ikke akseptere at å fabrikkere historier
og lyve om sånt i en så stor skala kan være noe man vinner på.
Jeg kan ikke det, det er min historie.
CARLOS GHOSN ER FORTSATT PÅ FLUKT OG FORTSETTER Å HEVDE SIN USKYLD
I ALLE ANKLAGENE RETTET MOT HAM.
HAN AVSLO Å BLI INTERVJUET FOR DENNE DOKUMENTAREN.
MICHAEL TAYLOR BLE DØMT TIL TO ÅR I FENGSEL I JAPAN
FOR HANS ROLLE I FLUKTEN.
TO PILOTER OG EN LEDER I ET PRIVAT FLYSELSKAP
FIKK FIRE ÅRS FENGSEL I TYRKIA.
ETTER Å HA VÆRT UTE PÅ KAUSJON I TRE ÅR
BLE GREG KELLY DØMT TIL SEKS MÅNEDERS BETINGET FENGSEL I 2022
FOR Å HA HJULPET CARLOS GHOSN MED Å OMGÅ LOVEN OM INNSYN I LØNN
I ETT REGNSKAPSÅR.
BÅDE KELLY OG TOKYO-AKTORENS KONTOR
ANKET DOMMEN. KELLY ER NÅ TILBAKE I USA.
DET JAPANSKE JUSSYSTEMET HAR EN DOMFELLELSESRATE PÅ 99 %,
MEN PÅTALEMYNDIGHETENE HAR EN VELDIG LANG ETTERFORSKNINGSPROSESS
OG SENDER BARE 37 % AV MISTENKTE TIL RETTEN.
NISSAN FIKK EN DOM PÅ 1,6 MILLIONER EURO
FOR Å HA HOLDT CARLOS GHOSNS GODTGJØRELSER SKJULT.
NISSAN KREVER 10,7 MILLIONER EURO I ERSTATNING FRA GREG KELLY
OG 83 MILLIONER EURO FRA CARLOS GHOSN.
Tekst: Anya Bratberg